31990D0637
L 347/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 октомври 1990 година
относно сключването на протокол за подновяване на Споразумението за сътрудничество между Европейската икономическа общност и Кралство Тайланд за производството, пускането на пазара и търговията с маниока
(90/637/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като се има предвид, че сключването на протокол за подновяване на Споразумението за сътрудничество между Европейската икономическа общност и Кралство Тайланд за производството, пускането на пазара и търговията с маниока (1) е във взаимен интерес на двете страни;
като се има предвид, че посоченият протокол следва да бъде одобрен.
РЕШИ:
Член 1
Протоколът за подновяване на Споразумението за сътрудничество между Европейската икономическа общност и Кралство Тайланд за производството, пускането на пазара и търговията с маниока се одобрява от името на Общността.
Текстът на протокола е приложен към настоящото решение.
Член 2
Президентът на Съвета с този документ е оправомощен да определи лицето, което е упълномощено да подпише Споразумението, посочено в член 1, с цел да обвърже Общността.
Съставено в Люксембург на 22 октомври 1990 година.